b'\n_START_ARTICLE_\nBella Martha\n_START_SECTION_\nHandling\n_START_PARAGRAPH_\nMartha Klein er sjefskokk p\xc3\xa5 en fransk restaurant og regner seg som byens beste kokk. Hun er perfeksjonist og lever og \xc3\xa5nder for matlaging._NEWLINE_Da hennes s\xc3\xb8ster d\xc3\xb8r i en bilulykke m\xc3\xa5 Martha ta vare p\xc3\xa5 sin \xc3\xa5tte \xc3\xa5r gamle niese Lina. Lina kjenner ikke faren sin, og vet bare at han er italiener og heter Giuseppe. Lina har ikke noe eget v\xc3\xa6relse i Marthas leilighet, trekker seg ofte tilbake og spiser sjelden. Hun f\xc3\xb8ler seg ikke bra og savner moren. Martha lover Lina \xc3\xa5 finne faren._NEWLINE_Samtidig begynner den eksentriske italieneren Mario \xc3\xa5 arbeide i Marthas restaurant. Han beundrer Marthas kokekunster, men hun misliker ham til \xc3\xa5 begynne med fordi hun f\xc3\xb8ler han stjeler hennes kj\xc3\xb8kken. Mario kommer imidlertid godt overens med Lina, og f\xc3\xa5r henne til \xc3\xa5 spise igjen. Forholdet mellom Martha og Mario forbedrer seg, og de blir til slutt forelsket._NEWLINE_Martha f\xc3\xa5r til slutt kontakt med Linas far, og han kommer for \xc3\xa5 hente henne hjem til Italia. Martha savner imidlertid raskt Lina. Hun slutter p\xc3\xa5 jobben, reiser til Italia sammen med Mario, \xc3\xa5pner en restaurant der og gifter seg med Mario.\n_START_SECTION_\nUtmerkelser\n_START_PARAGRAPH_\nMartina Gedeck mottok den tyske filmprisen for sin rolle og ble nominert til den europeiske filmprisen. Sergio Castellitto vant den europeiske filmprisen. I 2003 ble filmen nominert til den spanske filmprisen \xc2\xabGoya\xc2\xbb i kategorien \xc2\xabbeste europeiske film\xc2\xbb.'